แนวโน้มหุ้นขึ้นต่อตามต่างประเทศ
นักวิเคราะห์ฯ คาดตลาดหุ้นไทยวันนี้มีโอกาสปรับตัวขึ้นตามตลาดต่างประเทศ จับตาชุมนุมกดดันศาลรธน.วันนี้
8 พ.ค. 2556

นักวิเคราะห์ฯ คาดตลาดหุ้นไทยวันนี้มีโอกาสปรับตัวขึ้นตามตลาดต่างประเทศ จับตาชุมนุมกดดันศาลรธน.วันนี้
นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต กล่าวว่า ตลาดหุ้นไทยเช้านี้น่าจะปรับตัวขึ้นต่อ โดยเป็นการปรับตัวขึ้นตามตลาดต่างประเทศ ประกอบกับตัวเลขผลประกอบการของบริษัทจดทะเบียนออกมาดี ทั้งในประเทศ และต่างประเทศ ส่งผลให้ในวันนี้มองว่าตลาดหุ้นจะสามารถปรับตัวขึ้นได้ต่อ
ส่วนประเด็นที่ต้องติดตามต่อในเรื่องของการชุมนุมของกลุ่มคนเสื้อแดงในวันนี้ ซึ่งมองว่าหากเป็นเพียงการชุมนุมธรรมดา ก็จะมีผลต่อตลาดหุ้นจำกัด ทั้งนี้ก็ยังต้องรอติมตามดูต่อไป ส่วนตลาดภูมิภาควันนี้ปรับตัวสูงขึ้นเป็นส่วนใหญ่  พร้อมให้กรอบแกว่งไว้ที่ แนวรับที่ 1,585 จุด และ แนวต้าน 1,616 จุด